ประกาศพนักงานเจ้าหน้าที่ตามพระราชบัญญัติประกาศพนักงานเจ้าหน้าที่ตามพระราชบัญญัติการค้าข้าวพุทธศักราช ๒๔๘๙จังหวัดเชียงใหม่ฉบับที่๑ (พ.ศ. ๒๕๒๔)เรื่องให้ผู้ประกอบการค้าข้าว ประเภททำการสีข้าว ประเภทซื้อขายโดยมียุ้งฉางประเภทร้านขายส่ง และประเภทร้านขายปลีก ยื่นขออนุญาตหรือต่ออายุหนังสืออนุญาตให้ประกอบการค้าข้าวประจำปี ๒๕๒๕[๑] ด้วยหนังสืออนุญาตให้ประกอบการค้าข้าวประเภทต่างๆ ที่พนักงานเจ้าหน้าที่ตามพระราชบัญญัติการค้าข้าว พุทธศักราช ๒๔๘๙จังหวัดเชียงใหม่ได้ออกให้หรือต่ออายุให้แก่ผู้ประกอบการค้าข้าวซึ่งอยู่ในท้องที่จังหวัดเชียงใหม่ประจำปี ๒๕๒๔ ไปแล้วนั้นบัดนี้หนังสืออนุญาตให้ประกอบการค้าข้าวดังกล่าวจะหมดอายุลงในวันที่ ๓๑ ธันวาคม๒๕๒๔ฉะนั้น อาศัยอำนาจตามความในมาตรา ๘แห่งพระราชบัญญัติการค้าข้าว พุทธศักราช ๒๔๘๙ ซึ่งแก้ไขเพิ่มเติมโดยมาตรา ๔แห่งพระราชบัญญัติการค้าข้าว (ฉบับที่ ๒) พุทธศักราช ๒๔๘๙ และข้อ ๔แห่งประกาศคณะกรรมการปฏิบัติการตามพระราชบัญญัติการค้าข้าว พุทธศักราช ๒๔๘๙ฉบับที่ ๑๑๗ พ.ศ. ๒๕๒๓ เรื่อง กำหนดเขตควบคุมข้าว พุทธศักราช ๒๔๘๙และแต่งตั้งพนักงานเจ้าหน้าที่ ลงวันที่ ๒๗ พฤษภาคม ๒๕๒๓พนักงานเจ้าหน้าที่ตามพระราชบัญญัติการค้าข้าว พุทธศักราช ๒๔๘๙ จังหวัดเชียงใหม่จึงออกประกาศไว้ ดังต่อไปนี้ข้อ ๑ให้ผู้ได้รับหนังสืออนุญาตให้ประกอบการค้าข้าว ประจำปี ๒๕๒๔ ประเภทสีข้าวประเภทซื้อขายโดยมียุ้งฉาง ประเภทขายส่ง และประเภทขายปลีกที่อยู่ในท้องที่จังหวัดเชียงใหม่ และประสงค์จะประกอบการค้าข้าวต่อไปในปี ๒๕๒๕ให้ไปยื่นคำขอต่ออายุหนังสืออนุญาตให้ประกอบการค้าข้าวประจำปี ๒๕๒๕ได้ตั้งแต่บัดนี้เป็นต้นไป จนถึงวันที่ ๓๑ ธันวาคม ๒๕๒๔โดยให้นำหนังสืออนุญาตให้ประกอบการค้าข้าว (ฉบับเดิม) ไปด้วย และให้ยื่นดังนี้(๑) ในเขตท้องที่อำเภอเมืองเชียงใหม่ให้ยื่นคำขอต่อพาณิชย์ จังหวัดเชียงใหม่ ณ สำนักงานพาณิชย์จังหวัดเชียงใหม่(๒) ในเขตท้องที่อำเภออื่น ๆในจังหวัดเชียงใหม่ ให้ยื่นต่อนายอำเภอท้องที่ ณ ที่ว่าการอำเภอฯ นั้น ๆข้อ ๒ผู้ที่จะประสงค์จะประกอบการค้าข้าว ซึ่งอยู่ในท้องที่จังหวัดเชียงใหม่และยังไม่เคยยื่นคำขออนุญาตประกอบการค้าข้าวมาก่อนให้ไปยื่นคำขออนุญาตประกอบการค้าข้าวต่อพนักงานเจ้าหน้าที่ตามข้อ ๑เมื่อได้รับหนังสืออนุญาตให้ประกอบการค้าข้าวแล้ว จึงจะทำการค้าข้าวได้ข้อ ๓หากมีการเปลี่ยนแปลง หรือเลิก จะต้องยื่นคำขอภายใน ๑๕ วันข้อ ๔ให้ผู้ประกอบการค้าข้าวประเภททำการสีข้าว (โรงสีใหญ่ โรงสีกลางและโรงสีเล็ก) ประเภททำการซื้อขายโดยมียุ้งฉาง และประเภทร้านขายส่งต้องจัดทำรายงานการค้าข้าวประจำวันให้แล้วเสร็จภายใน ๓ วัน และเก็บไว้ ณสถานที่ที่ได้รับอนุญาตให้ประกอบการค้าข้าวและต้องแสดงราคาข้าวประจำวันเป็นภาษาไทยไว้ในที่เปิดเผยการจัดทำรายงานการค้าข้าว๔.๑ ประเภททำการสีข้าว(โรงสีใหญ่และโรงสีกลาง) ต้องจัดทำรายงานการค้าข้าวประจำวันตามแบบ คข. ๒๑๔.๒ ประเภททำการสีข้าว (โรงสีเล็ก)ต้องจัดทำรายงานการค้าข้าวประจำวันตามแบบ คข. ๒๑๔.๓ประเภททำการซื้อขายโดยมียุ้งฉางและประเภทร้านขายส่งต้องจัดทำรายงานการค้าข้าวประจำวัน ตามแบบ คข. ๒๓ข้อ ๕ผู้ได้รับอนุญาตให้ประกอบการค้าข้าวตามข้อ ๔ ต้องจัดทำรายงานการค้าข้าวแสดงปริมาณข้าวในครอบครองประจำงวด ตามแบบ คข. ๓๒ ทุกสิ้นเดือนโดยจัดส่งต้นฉบับจำนวน ๑ ฉบับไปยังพนักงานเจ้าหน้าที่ ณ กองควบคุมข้าวกรมการค้าภายใน ถนนสนามไชย กรุงเทพฯ ๒ และคู่ฉบับอีก ๑ ฉบับให้ยื่นต่อพาณิชย์จังหวัด ณ สำนักงานพาณิชย์จังหวัดเชียงใหม่ภายใน ๓ วันนับแต่วันสิ้นงวดของทุกเดือน จะจัดส่งโดยทางไปรษณีย์ลงทะเบียน หรือจะนำส่งเองก็ได้ข้อ ๖ผู้ประกอบการค้าข้าวโดยไม่ได้รับหนังสืออนุญาตให้ประกอบการค้าข้าวหรือผู้ได้รับหนังสืออนุญาตให้ประกอบการค้าข้าว ประจำปี ๒๕๒๔ ซึ่งหนังสืออนุญาตฯจะสิ้นอายุลงในวันที่ ๓๑ ธันวาคม ๒๕๒๔ และยังคงประกอบการค้าข้าวต่อไปในปี ๒๕๒๕โดยไม่ดำเนินการต่ออายุหนังสืออนุญาตฯ สำหรับปี ๒๕๒๕ มีความผิดตามพระราชบัญญัติการค้าข้าวพุทธศักราช ๒๔๘๙ประกาศณ วันที่ ๑๓ ตุลาคม ๒๕๒๔ชัยยา พูนศิริวงศ์ผู้ว่าราชการจังหวัดเชียงใหม่พนักงานเจ้าหน้าที่ตามพระราชบัญญัติการค้าข้าวฯพุทธศักราช ๒๔๘๙ จังหวัดเชียงใหม่จุฑามาศ/ผู้จัดทำ๑๔กรกฎาคม ๒๕๕๘[๑] ราชกิจจานุเบกษาเล่ม ๙๘/ตอนที่ ๑๘๒/ฉบับพิเศษ หน้า ๑๒/๓ พฤศจิกายน ๒๕๒๔